திங்கள்கிழமை மாலையிலிருந்தே உடுக்கம்பாளையத்தில் மடத்துக்குளம் தொகுதி திமுக வேட்பாளரும் நெடுஞ்சாலைத்துறை அமைச்சருமான சாமிநாதன் சார்பாக வாக்காளர்களுக்குத் திமுகவினர் பணம் கொடுத்து வந்ததாகக் கூறப்படுகிறது. அந்த வீட்டில் சாமிநாதனும் இருந்தார். எனவே அந்த வீட்டை அதிமுகவினர் முற்றுகையிட்டனர்.. தகவல் தெரிந்தவுடன் உடுமலை எம்.எல்.ஏ.வும் மடத்துக்குளம் அதிமுக வேட்பாளருமான சி.சண்முகவேலு அங்கு வந்தார். பொள்ளாச்சி மற்றும் உடுமலை டி.எஸ்.பி.க்களும், போலீசாரும் உடுக்கம்பாளையம் விரைந்தனர்.